open-index/open-wikipedia-markdown huggingface dataset:
Eesti kultuuriajakirjade loend

*Siin on loetletud Eesti [[kultuuriajakiri|kultuuriajakirju]]. Täpsemini, siin on ajakirjad, mille teemaks on eesti kultuur, või üldisemalt kultuurist kirjutavad ajakirjad, mis on suunatud Eesti lugejaile. Siin pole loetletud Eestis väljaantavaid ajakirju, mille teemaks on üldisemalt kultuur, kuid lugejaskond ülemaailme (näiteks *Sign Systems Studies*, *Trames*, jt.)

==Trükiajakirjad==

===Praegu ilmuvad===

===Varem ilmunud===
*[[Aja Kiri]]
*[[Eesti lühilugude ajakiri]]
**L'Estonie littéraire*
*[[Haridus (ajakiri)|Haridus]]
*[[Helikund]]
*[[Mana (ajakiri)|Mana]]
**Music in Estonia*
*[[Muusa (ajakiri)|Muusa]]
*[[Muusikaleht]]
*[[Nohik (ajakiri)|Nohik]]
*[[Noor-Eesti (ajakiri)|Noor-Eesti]]
*[[Näitelava]]
*[[Olion (ajakiri)|Olion]]
*[[Oras (ajakiri)|Oras]]
*[[Pilt ja Sõna]]
**Raduga''
*Sina ja Mina
*Sireen
*Tallinn
*Teater
*Teater ja Muusika
*Tulimuld
*Varamu
*Viisnurk

## Veebiajakirjad

### Praegu ilmuvad
*Algernon
*Kirikiri
*Kirik & Teoloogia
*Kirjandusarhiiv
*Mäetagused
*Ninniku
*Reaktor
*Viru Folgi nädalakiri
*Värske Rõhk

### Varem ilmunud
*Kriteerium
*Sahtel

## Vaata ka
*Eesti ajakirjade loend
*:Kategooria:Eesti kultuurilehed
*Areen
*Sirp
Vittorio Emanuele, Napoli prints

**Vittorio Emanuele di Savoia** (täisnimega *Vittorio Emanuele Alberto Carlo Teodoro Umberto Bonifacio Amedeo Damiano Bernardino Gennaro Maria*; 12. veebruar 1937 Napoli – 3. veebruar 2024 Genf) oli Napoli prints. Ta oli viimase Itaalia kuninga Umberto II ja kuninganna Maria José ainus meessoost järglane. 

Alates 1946. aastast, kui referendumiga kaotati Itaalias monarhia, elas ta koos emaga Šveitsis Merlinges eksiilis. 1948. aastal vastu võetud Itaalia konstitutsiooniga keelati Itaalia vabariikliku riigikorra muutmine ja kõikidel Savoia perekonna meessoost liikmetel keelati Itaaliasse siseneda. 

11. jaanuaril 1970 sõlmis ta Las Vegases tsiviilabielu endise Itaalia ujumis- ja tennisemeistri Marina Ricolfi Doriaga. 7. oktoobril 1971 pidas paar kirikliku laulatuse Teheranis. Umberto II ei kiitnud poja abielu mitteaadlisoost isikuga heaks. 

Vittorio Emanuelel ja Marina Dorial on üks poeg, Emanuele Filiberto di Savoia, kes sündis 22. juunil 1972 Genfis.

23. oktoobril 2002 tühistati Savoia perekonna meesliikmete Itaaliasse sisenemise keeld. Kokkuleppega kirjutas Vittorio Emanuele alla leppele, millega ta tunnistas Itaalia vabariikliku riigikorda ning loobus trooninõudlusest. 10. novembril 2002 lubati tal tagasi Itaaliasse tulla, esimest korda läks ta Itaaliasse tagasi 56 aasta järel.

## Välislingid
*Capo della Real Casa di Savoia (Disputed)
*Vabaeuroopa.org : Itaalia kuningaperekond pääseb koju 
*Itaalia kroonita kuningas ootab luba koju tulla
*Vabaeuroopa.org :Itaalia Maikuninganna leidis viimse puhkepaiga Prantsusmaal
Tabivere vald

**Tabivere vald** oli vald Jõgeva maakonna lõunaosas Vooremaal.

Eesti omavalitsuste haldusreformiga 2017. aastal liideti Tabivere vald Tartu vallaga Tartu maakonnas.

Valla territooriumile jäid järvedest Saadjärve põhjaosa ning Elistvere, Kaiavere, Raigastvere ja Soitsjärv.

## Asustus
Vallas oli üks alevik ja 24 küla.

Alevik: Tabivere

Külad: Elistvere, Juula, Kaiavere, Kaitsemõisa, Kassema, Koogi, Kõduküla, Kõnnujõe, Kõrenduse, Kärksi, Lilu, Maarja-Magdaleena, Otslava, Pataste, Raigastvere, Reinu, Sepa, Sortsi, Tormi, Uhmardu, Vahi, Valgma, Voldi, Õvanurme.

## Ajalugu
Tabivere valla omavalitsuslik staatus kinnitati aastal 1991. Tabivere vallavanem on olnud Viljar Õispuu, Kalev Raudsepp, Aare Aunap, Raul Rääsk, Riina Jääger, Kalmer Lain ja Tarmo Raudsepp.

## Vaata ka
*Tabivere valla teenetemärk

## Viited
Port Louis

**Port Louis** on Mauritiuse pealinn India ookeani ääres. See on Mauritiuse suurim linn ja tähtsaim sadam ning Port Louis' ringkonna keskus.

Linna pindala on 6,3 km², koos eeslinnadega 42,7 km².

Elanike arv oli 147 688 (2003. aasta rahvaloendus).

Mauritiuse halduskeskusena asutasid prantslased Port Louis' 1735. aastal. Sadam oli seal olnud juba alates 1638. aastast. Linn on nimetatud kuningas Louis XV auks.


Port Louis Theatre Mauritius 1950s.jpg|Port Louis' teater 1950. aastatel
Port Louis 2005.JPG|2005
PortLouis.JPG


## Vaata ka
*Aapravasi Ghat
Henry Lascelles, kuues Harewoodi krahv

**Henry Lascelles, 6. Harewoodi krahv** (Henry George Charles Lascelles) (9. september 1882 – 23. mai 1947) oli Briti kuningliku perekonna liige.

28. veebruaril 1922 abiellus ta printsess Maryga, kuningas George V ja kuninganna Mary ainsa tütrega.

Paaril oli kaks last:

* George Lascelles, 7. Harewoodi krahv,
* Gerald Lascelles.

Pärast abiellumist elasid nad kõigepealt Goldborough Hallis ning seejärel Harewood House'is. 

6. oktoobril 1929 sai lord Lascelles'ist, kes oli abielludes saanud rüütliks, isa surma järel 6. Harewoodi krahv, Lascelles'i vikont ja Harewoodi parun. Lascelles'i vikondi tiitel läks tema vanemale pojale George'ile. 

Ta oli Inglismaa Ühendatud Suurlooži suurmeister aastatel 1942–1947. 

Henry Lascelles suri 23. mail 1947 Harewoodis ning on sinna ka maetud.
George Lascelles, seitsmes Harewoodi krahv

**George Lascelles, 7. Harewoodi krahv** (George Henry Hubert Lascelles; 7. veebruar 1923 London – 11. juuli 2011) oli seitsmes Harewoodi krahv.

Sünni ajal oli ta Briti troonipärimisjärjekorras 6. kohal, surma ajal 46. kohal.

Aastatel 1929–1947 kandis ta tiitlit "vikont Lascelles". Harewoodi krahviks sai ta 23. mail 1947, kui suri tema isa.

## Perekond
Ta oli Henry Lascellesi ja printsess Mary vanem poeg. Ta oli ka kuningas George V vanim lapselaps ning kuninganna Elizabeth II tädipoeg. Tema vanavanemad, kuningas ja kuninganna olid ristimise ajal tunnistajateks. 

## Haridus ja sõjaväeteenistus
Ta õppis Etoni Kolledžis, Cambridge'i ülikoolis ja teenis seejärel Briti armees. Ta edutati kapteniks ning ta võitles teise maailmasõja ajal Itaalias. 1944–1945 oli ta sakslaste käes sõjavangis Golditzi lossis. 

## Ooper
Muusikaarmastajana pühendas Harewoodi krahv oma elu ooperile. Ta oli aastatel 1950–1953 ajakirja Opera toimetaja ning Royal Opera House'i direktor aastatel 1951–1953 ja 1969–1972. 

Ta on kirjutanud kolm muusikateemalist raamatut: "Kobbé's Complete Opera Book" (1953), "The Tongs and the Bones" (autobiograafia, 1981) ja "Kobbé's Illustrated Opera Book" (1989). 

## Abielu ja lapsed
29. septembril 1949 abiellus Harewoodi krahv Marion Steiniga, kuulsa pianisti ja ooperilauljaga. Neil oli kolm poega:

* David, vikont Lascelles
* James Lascelles
* Jeremy Lascelles

Abielu lõppes 1967. aastal lahutusega , mis oli tollal suur skandaal. Marion abiellus pärast seda poliitik Jeremy Thorpe'iga. George abiellus 31. juulil 1967 Patricia Tuckwelliga, kes oli austraallasest viiuldaja. Neil oli üks poeg:

* Mark Lascelles.

Kuna Mark Lascelles sündis väljaspool abielu, ei kuulu tema ega tema järglased Briti troonipärimisjärjekorda ega pretendeeri Harewoodi krahvi tiitlile.
Marion Stein

**Marion Donata Stein** (sünninimi **Theresa Pamplamousse Stein**; 18. oktoober 1926 Viin – 6. märts 2014) oli Austria ooperilaulja, kontsertpianist ja endine Harewoodi krahvinna. 

Marion Stein oli muusik Edward Steini tütar. 

Marion Steinil oli pikk ja tunnustatud muusikukarjäär.

## Isiklikku
29. septembril 1949 abiellus ta George Lascellesiga ning neil sündis kolm poega: David, vikont Lascelles, James Lascelles ja Jeremy Lascelles.

Abielu lahutati 1967. aastal ja samal aastal abiellus George uuesti. Marioni teiseks abikaasaks sai 1973. aastal poliitik Jeremy Thorpe.
Tolar (täpsustus)

**Tolar** on: 
*Sloveenia rahaühik (**[[tolar]]**)
*odrasort (**[[Tolar (oder)|Tolar]]**)

**[[Tolar (Texas)|Tolar]]** on asula USA-s Texases. 

**Tolar** on mitme tuntud isiku perekonnanimi:
***[[Günter Tolar]]** on austria näitleja, teleajakirjanik ja kirjanik. 
***[[Jan Křtitel Tolar]]** oli tšehhi helilooja.
Jeremy Lascelles

**Jeremy Lascelles** (sündinud 14. veebruaril 1955) on George Lascellesi ja tema esimese abikaasa Marion Steini kolmas poeg. 

2011. aastal oli ta Briti troonipärimisjärjekorras 54. kohal ning Harewoodi krahvkonna järjekorras 7. kohal.

1981. aastal abiellus ta Julie Baylisega ning neil on kolm last:

* Thomas Lascelles (sündinud 1982)
* Ellen Lascelles (sündinud 1984)
* Amy Lascelles (sündinud 1989)
Patricia Tuckwell

**Patricia Lascelles, Harewoodi krahvinna** (Patricia Tuckwell) (24. november 1926 – 4. mai 2018 Leedsi lähistel) oli Austraalia viiuldaja ja endine modell.

Ta sündis Melbourne'is Charles Tuckwelli ja tema naise Elizabethi esimese lapsena. Tal on ka noorem vend, tuntud muusik Barry Tuckwell. Ta oli Sydney sümfooniaorkestri viiuldaja ning räägitakse, inimesed olevat kontserti kuulama tulnud selleks, et teda saaks vaadata; ta oli väga ilus. 

Patricia oli ka modell ning fotograaf Athol Smithi muusa. 7. juulil 1948 abiellus ta Atholiga ning neil on poeg Michael (sündinud 1949). Abielu ajal töötas Patricia nime *Bambi Shmith* all. Paar lahutas 1957. 

31. juulil 1967 abiellus ta George Lascelles'iga ning temast sai Harewoodi krahvinna. Paaril on poeg Mark Lascelles.
Mark Lascelles

**Mark Lascelles** (sündinud 4. juulil 1965 Londonis) on George Lascellesi ja tema teise abikaasa Patricia Tuckwelli ainus laps. 

Kuna Mark on sündinud väljaspool abielu (tema vanemad abiellusid 1967), ei kuulu tema ega ta järglased Briti troonipärimisjärjekorda ega Harewoodi krahvkonna pärijate hulka.

Ta abiellus 8. augustil 1992 Andrea Kershaw'ga, neil on kolm last:
* Charlotte Patricia Lascelles (sündinud 24. jaanuaril 1996);
* Imogen Mary Lascelles (sündinud 23. jaanuaril 1998);
* Miranda Rose Lascelles (sündinud 15. juulil 2000).

16. juulil 2011 abiellus ta Judith Anne Kilburniga.
Vittorio Emanuele

**Vittorio Emmanuele** on mitme valitseja ning valitsejasoo liikme nimi:

***[[Vittorio Emanuele I]]**, Savoia, Piemonte ja Aosta hertsog, Sardiinia kuningas (1759–1824) 
***[[Vittorio Emanuele II]]**, Piemonte, Savoia ja Sardiinia kuningas, Itaalia kuningas (1820–1878)
***[[Vittorio Emanuele II]]**, Itaalia kuningas, Etioopia keiser, Albaania kuningas (1869–1947)
*Vittorio Emanuele, Itaalia kroonprints, trooninõudleja (1937–)
Gerald Lascelles

**Gerald David Lascelles** (21. august 1924 – 27. veebruar 1998) oli Henry Lascellesi ja printsess Mary noorem poeg. 

Gerald Lascelles sündis Goldsborough Hallis Yorkshire'is ning tema ristivanemad olid Walesi prints ja Yorki hertsoginna. 

15. juulil 1952 abiellus ta Angela Dowdinguga (s. 20. aprillil 1919) St Margaretis. Neil oli üks poeg, Henry Ulick Lascelles. Paar lahutas 1978. 

17. novembril 1978 abiellus Gerald Lascelles Elizabeth Evelyn Collingwoodiga (23. aprill 1924 – 14. jaanuar 2006) Viinis Austrias. Nende ainus laps, poeg Martin David Lascelles sündis väljaspool abielu 1962.
Henry Ulick Lascelles

**Henry Ulick Lascelles** (s. 19. mail 1953) on Gerald Lascellesi ja tema esimese abikaasa, Angela Dowdingu ainus laps ning George V lapse-lapselaps. Ta on 2011. aasta seisuga Briti troonipärilusjärjestuses 59. kohal.

25. augustil 1979 abiellus ta Alexandra Claire Ruth Mortoniga (s. 15. aprillil 1953). Neil on üks poeg, Maximilian Lascelles (s. 29. detsembril 1991).
David Lascelles, kaheksas Harewoodi krahv

**David Henry George Lascelles, Harewoodi krahv** (sündinud 21. oktoobril 1950 Paddingtonis Londonis) on 8. Harewoodi krahv ning filmi- ja televisiooniprodutsent.

Ta on Briti troonipärimisjärjekorras 2019. aasta seisuga 60. kohal.

Kuni oma isa surmani 11. juulil 2011 kandis ta tiitlit "vikont Lascelles".

## Perekond ja noorus
Ta on George Lascellesi ja tema esimese abikaasa Marion Steini vanim poeg ning kuningas George V tütrepojapoeg.

David Lascelles ristiti All Saintsi kirikus Harewoodis. Tema ristivanemad olid Elizabeth II (sel ajal Edinburghi hertsoginna), kuninganna Mary, Margaret Hamilton-Russell (Boyne'i vikontess), Benjamin Britten ja Gerald Lascelles. 

## Abielu ja lapsed
12. veebruaril 1979 abiellus Lascelles Margaret Rosalind Messengeriga (s. 1948). Neil oli neli last:

* Emily Lascelles (s. 1975)
* Benjamin Lascelles (s. 1978)
* Alexander Lascelles (s. 1980)
* Edward Lascelles (s. 1982)

Kuna Emily ja Benjamin Lascelles on sündinud enne oma vanemate abiellumist, ei kuulu nad troonipärimisjärjekorda ega oma õigusi Harewoodi krahvkonnale. Paar lahutas abielu 1989. aastal. 

1990. aastal abiellus David Diana Jane Howse'iga. Neil pole lapsi.
James Lascelles

**James Lascelles** (s. 5. oktoobril 1953) on Suurbritannia muusik ning George Lascellesi ja tema esimese abikaasa Marion Steini teine poeg. 

2011. aastal oli ta Briti troonipärilusjärjestuses 50. kohal.

1973 abiellus ta Fredericka Ann Durrhseniga ning neil sündis kaks last:

* Sophie Lascelles (s. 1973)
* Rowan Lascelles (s. 1977)

Teisest abielust Lori Leega on tal samuti kaks last:

* Tanit Lascelles (s. 1981)
* Tewa Lascelles (s. 1985)

Tema kolmas abikaasa on Joy Elias-Rilwan Nigeeriast.
Frankfurt Oderi ääres

**Frankfurt Oderi ääres** on linn Saksamaal Brandenburgis. Linn asub Oderi (Odra) jõe vasakkaldal.

Teisel pool jõge asub Poola linn Słubice, mille sõjaeelne saksa nimi oli Dammvorstadt.

## Viited

## Välislingid
* Frankfurdi koduleht
Traditsionalism

**Traditsionalism** tähendab mõttevoolu, maailmavaadet või poliitilist suundumust, mille eesmärk on pärimuse ja tavandi järgimine.

## Traditsionalism kirikus
Kitsamas tähenduses mõistetakse traditsionalismi all ka suundumust katoliku kiriku sees, mis paneb väga suurt rõhku dogmade ja liturgilise traditsiooni järgimisele, rõhutades nende suurt või suuremat tähtsust Piibli kõrval, teisalt aga ka vastandades dogmaatilist ja liturgilist traditsiooni ilmalikele normidele.

Kõige radikaalsemal kujul esindab katoliiklikku traditsionalismi Prantsuse peapiiskop Marcel Lefebvre'i loodud paavst Pius X vennaskond, millel üle maailma on ligi 300 000 pooldajat ja 450 preestrit ning mis ei tunnusta Vatikani II kirikukogu otsuseid.

Reeglina ei käsitleta protestantlikku fundamentalismi traditsionalismina. Samas on viimasel tihtipeale seos poliitilise konservatismiga, millega on seostatav ka eelpool nimetatud katoliiklik traditsionalism.

## Poliitiline traditsionalism
Poliitiline traditsionalism kujunes õpetusena välja 18. sajandil Prantsusmaal vastukaaluks Prantsuse revolutsioonile. Poliitilise traditsionalismi loojateks on krahv Joseph de Maistre ning vikont Louis de Bonald.

## Filosoofiline traditsionalism
Filosoofiline traditsionalism tekkis moodsal kujul aga alles 20. sajandi alguses ning sellega tuleb seostada eelkõige prantsuse mõtleja René Guénoni nimega.

## Radikaalne traditsionalism
Tänapäeval räägitakse ka radikaalsest traditsionalismist, mille tuntumaid kaasaegseid esindajaid Alain de Benoist –  keda seostatakse ka tänapäevase konservatiivse revolutsiooniga –  on tugevasti mõjustatud Friedrich Nietzsche, Georges Dumézili ja Julius Evola mõtetest.

Radikaalset traditsionalismi iseloomustab tugev, kompromissitu põlgus tänapäeva kultuuri ja ühiskonnakorralduse vastu ning selle pooldajad taotlevad vähemasti mõtlemise tasandil tagasipöördumist vanaaegsete normide juurde. Selline mõtteviis tuleneb arusaamast, et tsivilisatsioonide areng toimub kõrgemalt madalamale, tervikliku traditsiooni suunast üha killustatuma poole. Eestis on neid seisukohti tutvustanud Haljand Udam. Oma poolehoidu radikaalsele traditsionalismile on üles näidanud Raivo J. Raave, samuti  Einar Laigna.

## Vaata ka
*Parempoolsus
*Pärimus
*Traditsioon
Rahvusromantism

**Rahvusromantismiks** (ka *rahvusromantikaks*) on nimetatud rahva ajaloost ja mütoloogiast eeskuju ja ainest ammutavat kirjandus-, kunsti- ja arhitektuurisuunda.

Rahvusromantism kitsamas tähenduses on 19. sajandi teisel poolel ja 20. sajandi alguses eriti Põhja- ja Ida-Euroopas levinud kunstistiil. Stiili esiletõus oli seotud rahvusliku eneseteadvuse tärkamisega. Rahvusromantism üritas vastanduda nii-öelda vanadele Euroopa rahvustele, otsides rahvaluulest, -kunstist ja -pärimustest ainest päris "oma" rahvusliku kunstistiili väljatöötamiseks. 
Rahvusromantism eesti ja soome kunstis on tihedalt seotud tollal populaarse ekspressionistliku stiiliga, eriti Soomes ka juugendstiiliga.

## Eesti rahvusromantikuid

*Eduard Bornhöhe
*Friedrich Robert Faehlmann
*Carl Robert Jakobson
*Oskar Kallis
*Lydia Koidula
*Friedrich Reinhold Kreutzwald
*Johann Köler
*Christian Jacob Petersohn
*Günther Reindorff
*Andres Saal

## Soome rahvusromantikuid

*Juhani Aho
*Akseli Gallen-Kallela
*Eino Leino
*Eliel Saarinen
*Jean Sibelius

## Rahvusromantilisi nähtusi

*Maausk
*Taarausk

## Vaata ka

*Etnograafia
*Romantism
*Uusromantism
Alamklass

**Alamklass** on bioloogias taksonoomiline üksus või takson, mis järgneb mõnikord vahetult klassile.
Lomé

**Lomé** on Togo pealinn ja Rannikupiirkonna keskus.

Linnas asub riigi peamine sadam, mille kaudu eksporditakse näiteks kohvi, kakaoube, koprat ja õlipalmi seemneid.

Aastane keskmine temperatuur linnas on 26,9°C.

Linn on jagatud viieks linnaringkonnaks, mille alla kuulub 69 administratiivpiirkonda.

## Sõpruslinnad
* : Duisburg, Saksamaa
* : Shenzhen, Hiina
* : Taipei, Taiwan

## Viited

## Välislingid
*
Sotsialistlik Internatsionaal

**Sotsialistlik Internatsionaal** (SI) on rahvusvaheline organisatsioon, mis ühendab sotsiaaldemokraatlikke ja sotsialistlikke parteisid ja organisatsioone.

Alates novembrist 2022 on SI president Pedro Sánchez Hispaaniast. Enne teda oli 2006. aastast president Geórgios Papandréou Kreekast. Talle eelnes António Guterres Portugalist, kes oli SI president alates 1999. aastast.
Brikama

**Brikama** on linn Gambias, Läänepiirkonna keskus ja riigi suuruselt teine linn. Asub 36 km Banjulist lõunas.

Brikama on tuntud kõrgetasemeliste puunikerduste ja muusika poolest.

### Elanike arvu areng

## Viited
U7 (Berliin)

Berliini metrooliin U7 on laiade vagunitega ja samas pikim (31,4 km) metrooliin linnas. See ühendab Rudowit Rathaus Spandauga.

Peatused:
*Rudow
*Zwickauer Damm
*Wutzkyallee
*Lipschitzallee
*Johannisthaler Chaussee
*Britz-Süd
*Parchimer Allee
*Blaschkoallee
*Grenzallee
*Neukölln S41, S42, S45, S46, S47
*Karl-Marx-Straße
*Rathaus Neukölln
*Hermannplatz U8
*Südstern
*Gneisenaudamm
*Mehringdamm U6
*Möckernbrücke U1
*Yorckstraße (Großgörschenstraße) S1, S2, S25
*Kleistpark
*Eisenacher Straße
*Bayerischer Platz U4
*Berliner Straße U9
*Blissestraße
*Fehrbelliner Platz U3
*Konstanzer Straße
*Adenauerplatz
*Wilmersdorfer Straße S5, S7, S75, S9
*Bismarckstraße U2
*Richard-Wagner-Platz
*Mierendorffplatz
*Jungfernheide S41, S42, S45, S46, S47
*Jakob-Kaiser-Platz
*Halemweg
*Siemensdamm
*Rohrdamm
*Paulsternstraße
*Haselhorst
*Zitadelle
*Altstadt Spandau
*Rathaus Spandau S75
Sanaa

**Sanaa** on Jeemeni pealinn.

Sanaa asub 2200 meetri kõrgusel merepinnast.

Sanaa vanalinn on kantud UNESCO maailmapärandi nimistusse.

Linn on asustatud üle 2500 aasta. Seal paikneb üle 100 mošee, mis on ehitatud enne 11. sajandit. Vanalinn on tihedasti täis tambitud savisegust ja põletatud tellistest torne kivist ehitatud madalamate korruste kohal.

Ühe legendi järgi asutas linna Noa poeg Seem.

Linnas asub Sanaa Ülikool.


San'a01 flickr.jpg|tühi|Hotell Arabia Felix
Bab Al Yemen Sanaa Yemen.jpg|tühi|Jeemeni värav
Sana, Yemen (4325153574).jpg|tühi|Sana'a öösel
San'a03 flickr.jpg|tühi|Sana'a vanalinn
Sana'a, Yemen (14667934933).jpg|tühi|Sana'a vanalinn

## Viited

## Välislingid
U8 (Berliin)

**U8** (U-Bahn-Linie 8) on Berliini metrooliin. 

U8 on laiade vagunitega ja ühendab Wittenaud Hermannstraßega.

## Peatused
U9 (Berliin)

**U9** on Berliini metrooliin. Sellel sõudavad laiade vagunitega rongid ja see ühendab Osloer Straßet Rathaus Steglitziga.

Peatused:
*Osloer Straße U8
*Nauener Platz
*Leopoldplatz U6
*Amrumer Straße
*Westhafen S41, S42
*Birkenstraße
*Turmstraße
*Hansaplatz
*Zoologischer Garten S3 S5, S7, S9, U2
*Kurfürstendamm U1
*Spichernstraße U3
*Güntzelstraße
*Berliner Straße U7
*Bundesplatz S41, S42, S46
*Friedrich-Wilhelm-Platz
*Walther-Schreiber-Platz
*Schlossstraße
*Rathaus Steglitz S1
Pacífica Fernández Oreamuno

**Pacífica Fernández Oreamuno** [pass'iifika fern'andes oream'uuno] (23. august 1828 San José – 31. märts 1885 San José) oli Costa Rica presidendi José María Castro Madrizi abikaasa. 

Tema vanemad olid Costa Rica riigipea Manuel Fernández Chacón ja Dolores Oreamuno Muñoz de la Trinidad. Tema vend oli Costa Rica president Próspero Fernández Oreamuno.

Ta abiellus 29. juunil 1843 San Josés José María Castro Madriziga. Ta on olnud noorim Costa Rica presidendi abikaasa – kui tema mees sai esimest korda riigipeaks, oli ta ise 18-aastane. 

Ajalukku on ta jätnud jälje Costa Rica lipu kavandajana. Ta võttis eeskujuks Prantsusmaa lipu. "Prantsusmaa sai tsivilisatsiooni lõuna poolt, kiired olid täiesti vertikaalsed, sellepärast kulgevad tema lipu värvid samas suunas. Costa Rica ei saa päranduseks sama; peame panema horisontaalsed triibud, nii nagu meile kiired tulevad."

Pacífica Fernández Oreamuno kavandatud lipp heisati esmakordselt 12. novembril 1848.
U7

**U7** võib tähendada mitut asja.
***[[U7 (Berliin)|U7]]** on Berliini metrooliin.
***U7** on Air Uganda IATA kutsung

## Vaata ka
*U-7, Saksa allveelaev
*Ultima VII, arvutimäng
U8

**U8** võib tähendada mitut asja.
***[[U8 (Berliin)|U8]]** on Berliini metrooliin.
***U8** on Armavia IATA kood

## Vaata ka
*U-8, Saksa allveelaev
*Ultima VIII, arvutimäng
U9

**U9** võib tähendada mitut asja.
***[[U9 (Berliin)|U9]]** on Berliini metrooliin;
***U9** on Tatarstan Airlinesi IATA kood.

## Vaata ka
*U-9, Saksa allveelaev
*Ultima IX, arvutimäng
Austraalia jalgpallikoondis

**Austraalia jalgpallikoondis** on Austraalia rahvuskoondis jalgpallis. 

## Mängijad
*Seisuga 18. juuni 2014*

## Saavutused
*1980 Okeaania meister
*1996 Okeaania meister
*2000 Okeaania meister
*2004 Okeaania meister
*2015 Aasia meister

## Vaata ka
*Austraalia jalgpallikoondis 2006. aasta jalgpalli maailmameistrivõistlustel
*Austraalia jalgpallikoondis 2014. aasta jalgpalli maailmameistrivõistlustel
*Austraalia jalgpallikoondis 2018. aasta jalgpalli maailmameistrivõistlustel

## Välislingid
*Koduleht
Eintracht Frankfurt

**Eintracht Frankfurt** (eesti keeles ka **Frankfurdi Eintracht**) on Saksamaa linna Maini-äärse Frankfurdi 1899. aastal asutatud spordiühing, mis on tuntud oma jalgpallimeeskonna poolest.

Frankfurdi Eintrachti jalgpallimeeskond mängib Saksamaa kõrgliigas Bundesliga. 1959. aastast pärineb Frankfurdi Eintrachti ainus Saksamaa meistritiitel. Hooajal 1963/64 mängis Frankfurdi Eintracht Bundesliga avahooajal. Saksamaa karikavõistlused on võidetud viis korda, viimati hooajal 2017/18. 1980. aastal võitis Eintracht UEFA karika, kui finaalis alistati Mönchengladbachi Borussia. 2022. aastal võideti UEFA Euroopa Liiga, kui finaalis alistati penaltiseeria järel Šotimaa klubi Rangers.

Frankfurdi Eintrachti naiskond mängib Saksamaa naiste kõrgliigas Frauen-Bundesliga ning on tulnud Saksamaa meistriks seitsmel korral.

## Praegune koosseis
*Seisuga 5. veebruar 2026*

## Saavutused
*Saksamaa meister
****Võitja**: 1959
**Teised kohad: 1932
*DFB-Pokal
****Võitja**: 1973–74, 1974–75, 1980–81, 1987–88, 2017–18
**Teised kohad: 1963–64, 2005–06, 2016–17, 2022–23 
*2. Bundesliga
****Võitja**: 1997–98
**Teised kohad: 2011–12
*DFB/DFL-Supercup
**Teised kohad: 1988, 2018
*Euroopa karikas
**Teine koht: 1959–60
*UEFA karikas/UEFA Euroopa Liiga
****Võitja**: 1979–80, 2021–22
*Intertoto karikas
****Võitja**: 1967

## Mängijad

Uue staadioni avamise puhul valisid fännid oma klubi kõigi aegade parimad mängijad ühte koosseisu.

## Viited

## Välislingid

*Koduleht
Rónald Gómez

**Rónald Gómez** (sündinud 24. jaanuaril 1975 Guanacastes) on Costa Rica jalgpallikoondise endine ründaja.

Gómez debüteeris Costa Rica rahvuskoondises 16. veebruaril 1993, kui mängiti Nicaragua meeskonnaga. Ta kuulus koondisse 2008. aastani. Ta mängis koondises 93 korda ja lõi 26 väravat. Oma koondisekarjääri viimase värava lõi ta 2006. aasta maailmameistrivõistluste alagrupi viimases mängus Poola meeskonnaga lõi Gómez avavärava, kuid mäng lõppes Poola võiduga 2:1.

## Klubid

* 1992–1994 A.D. Carmelita
*1994–1996 LD Alajuelense 
*1996–1997 Sporting Gijón
*1997–1998 Hercules Alicante
*1998–1999 CSD Municipal
*1999–2003 OFI Kreta
*2003–2004 Irapuato CF
*2004–2006, 2007–2008 Deporivo Saprissa
*2006–2007 APOEL FC
*2009 Santos de Guápiles
Toyota (Aichi)

**Toyota** (jaapani keeles 豊田市 (*Toyota-shi*)) on linnaks nimetatav haldusüksus Jaapanis Aichi prefektuuris.

Seal asub autotootja *[[Toyota Motor Corporation]]*i peakorter. 

## Viited

## Välislingid

*Linna koduleht
*Toyota linna rahu on rikutud, e24.ee, 13. veebruar 2010
CONMEBOL

**CONMEBOL** või **CSF** (CONfederación sudaMEricana de FútBOL) on Lõuna-Ameerika jalgpalliliit. 

See on loodud 1916. aastal ja selle asutajaliikmed olid Argentina, Brasiilia, Tšiili ja Uruguay. Hiljem liitusid Paraguay (1921), Peruu (1925), Boliivia (1926), Ecuador (1927), Colombia (1936) ja Venezuela (1952), seega kuulub liitu 10 maad. 

Lõuna-Ameerikasse kuuluvad Guyana, Suriname ja Prantsuse Guajaana ei ole CONMEBOL-i liikmed. 

Liidu peakorter asub Paraguay pealinnas Asunciónis.

Tähtsamad CONMEBOL-i korraldatavad võistlused on rahvuskoondiste Copa América ning klubide Copa Libertadores (võrreldav Euroopa Meistrite Liigaga) ja Copa Sudamericana (võrreldav UEFA Cupiga).

## Liikmed

## Välislingid

*Koduleht
S1 (Berliin)

**S1** on Berliini S-Bahni liin Oranienburgi ja Berlin Wannsee vahel. Liin on ligi 52 km pikk ja sellel asub 35 peatust, neist viis väljaspool Berliini linna piiri. Tipptunnil sõidab liin 10-minutilise intervalliga, muul ajal 20-minutilisega.
Sunnitöö

**Sunnitöö** on töö, mida teeb vangistatud isik sunnitult ja karistuse ähvardusel.  

## Vaata ka
*Sunnitöövangla
*Sunniviisiline töö
*Orjus
Rahvuskogu (täpsustus)

**Rahvuskogu** on mitme riigi seadusandliku kogu või muu esinduskogu nimetus:

***[[Rahvuskogu (Afganistan)|Rahvuskogu]]** (*Melli Shura*) on Afganistani 351-liikmeline kahekojaline parlament
***[[Rahvuskogu (Angola)|Rahvuskogu]]** (*Assembleia Nacional*) on Angola 220-liikmeline ühekojaline parlament.
***[[Rahvuskogu (Armeenia)|Rahvuskogu]]** (*Azgajin Žoghov*) on Armeenia 131-liikmeline ühekojaline parlament.
***[[Rahvuskogu (Aserbaidžaan)|Rahvuskogu]]** (*Milli Məclisi*) on Aserbaidžaani 125-liikmeline ühekojaline parlament.
***[[Rahvuskogu (Benin)|Rahvuskogu]]** (*Assemblée nationale*) on Benini 83-liikmeline ühekojaline parlament.
***[[Rahvuskogu (Bhutan)|Rahvuskogu]]** (*Tshogdu*) on Bhutani 154-liikmeline ühekojaline parlament.
***[[Rahvuskogu (Bulgaaria)|Rahvuskogu]]** (Народно събрание) on Bulgaaria 240-liikmeline ühekojaline parlament. 
***[[Rahvuskogu (Burkina Faso)|Rahvuskogu]]** (*Assemblée Nationale*) on Burkina Faso 111-liikmeline ühekojaline parlament.
***[[Rahvuskogu (Burundi)|Rahvuskogu]]** (*Assemblée Nationale*) on Burundi parlamendi alamkoda
***[[Rahvuskogu]]** oli Eestis 1937. aastal tegutsenud kahekojaline rahvaesindus.
***[[Rahvuskogu (Gabon)|Rahvuskogu]]** (*Assemblée Nationale*) on Gaboni parlamendi alamkoda.
***[[Rahvuskogu (Iraak)|Rahvuskogu]]** nime all on tuntud Iraagi rahvaesindused ja parlamendid riigi ajaloo eri perioodidel; käesoleval ajal on tegu 275-liikmelise rahvaesindusega.
***[[Rahvuskogu (Keenia)|Rahvuskogu]]** on Keenia parlamendi alamkoda.
***[[Kongo Vabariigi Rahvuskogu|Rahvuskogu]]** on Kongo Vabariigi parlamendi alamkoda
***[[Rahvuskogu (Kuveit)|Rahvuskogu]]** on Kuveidi parlament.
***[[Rahvuskogu (Madagaskar)|Rahvuskogu]]** (*Antenimieram-Pirenena*, *Assamblée  Nationale*) on Madagaskari parlamendi 160-kohaline ülemkoda. 
***[[Rahvuskogu (Malawi)|Rahvuskogu]]** on Malawi parlament.
***[[Rahvuskogu (Namiibia)|Rahvuskogu]]** on Namiibia parlamendi alamkoda.
***[[Rahvuskogu (Nigeeria)|Rahvuskogu]]** on Nigeeria kahekojaline 469-liikmeline parlament. 
***[[Rahvuskogu (Prantsusmaa)|Rahvuskogu]]** on Prantsusmaa parlamendi alamkoda alates 1946. aastast.
***[[Rahvuskogu (Prantsuse revolutsioon)|Rahvuskogu]]** oli Prantsusmaa esinduskogu Prantsuse revolutsiooni ajal.
***[[Rahvuskogu (Sambia)|Rahvuskogu]]** on Sambia parlament.
***[[Rahvuskogu (Seišellid)|Rahvuskogu]]** on Seišellide ühekojaline 34-liikmeline parlament.  
***[[Rahvuskogu (Senegal)|Rahvuskogu]]** (*Assemblée nationale*) on Senegali kahekojalise parlamendi alamkoda. 
***[[Rahvuskogu (Ungari)|Rahvuskogu]]** (*Országgyűlés*) on Ungari parlament.
***[[Rahvuskogu (Tai)|Rahvuskogu]]** (*Ratthasapha*) on Tai kahekojaline parlament.
S1

**S1** on mitmetähenduslik lühend. 

* S1 või S-1 tähistab paljudes NATO riikide relvajõududes koloneli või kolonelist madalamas auastmes ülemale alluva üksuse staabi (nt pataljoni või brigaadi staabi) personali- ja üldosakonda või selle valdkonnaga tegelevat staabiohvitseri. 
* S1 Scout Car oli  Teise maailmasõja ajal Austraalias toodetud soomusauto.

Tähist **S1** kannavad Saksamaal mitmed S-Bahni liinid: 
* S1 (Berliin)
* S1 (Dresden)
* S1 (Hamburg)
* S1 (Hannover)
* S1 (Leipzig-Halle)
* S1 (Magdeburg)
* S1 (München)
* S1 (Nürnberg)
* S1 (Rhein-Main) (liin Wiesbaden-Rödermark)
* S1 (Rhein-Neckar) (liin Kaiserslautern-Osterburken)
* S1 (Rhein-Ruhr) (liin Dortmund-Düsseldorf)
* S1 (Rostock) 
* S1 (Stuttgart)
Tootsi Teataja

**Tootsi Teataja** on Tootsi alevi ajaleht. Leht ilmus aastatel 1999–2000 ja ilmub uuesti 2009. aasta detsembrist. Ajalehe toimetaja on Lev Suni. Ajaleht ilmub sagedusega kord kuus, keskmine tiraaž on umbes 150 eksemplari. 

## Lehe esimene ilmumisperiood
Tootsi Teataja hakkas ilmuma 1999. aasta suvel. Kokku ilmus 12 numbrit. Vallavalitsus eesotsas Kaljo Ahmaniga peatas lehe ilmumise 2000. aasta juunis, kuna lehes ilmuma hakanud arvamussari "Ega mitte ääremaaks...?" ei sobinud kokku vallavalitsuse vaadetega. Samuti oli Tootsi vallavalitsusele vastumeelt asjaolu, et 2000. aasta suvel hakkas sõltumatuna ilmuma Tootsi Teataja veebiväljaanne, mis oli üks esimesi elektroonilisi vallalehti Eestis. Tootsi Teataja veebiväljaannet toimetas Raivo Suni. Tootsi Teataja elektroonilist versiooni uuendati 2000. aasta oktoobrini.

Suletud paberväljaande asemel avaldasid Lev Suni ja Raivo Suni eraalgatuslikult 40 numbrit Tootsi ajalugu käsitlenud kuukirja Kodukant, millest kasvas hiljem välja kodulooline dokumentaaluurimus "Ameerika Tootsi rabas".

## Lehe teine ilmumisperiood
Tootsi Teataja hakkas uuesti ilmuma 2009. aasta detsembris pärast kohalike omavalitsuste valimisi, kui Tootsi vallas tuli võimule valimisliit Kodukant Tootsi. Lehe taaskäivitamine oli valimisliidu üks lubadusi.

## Viited
CONCACAF

**CONCACAF** (*the Confederation of North, Central American and Caribbean Association Football*) on 1961. aastal loodud Põhja-Ameerika, Kesk-Ameerika ja Kariibi piirkonna jalgpalliliit. Lisaks kuuluvad sinna ka Lõuna-Ameerikast Guyana, Suriname ja Prantsuse Guajaana

Tähtsam CONCACAF-i korraldatav võistlus on CONCACAF Gold Cup. 

CONCACAF on jagatud kolmeks regionaalseks föderatsiooniks, mis esindavad enda geograafilist piirkonda:

*Kariibi jalgpalliliit (*Caribbean Football Union*; CFU) – esindab kõiki Kariibi mere regiooni rahvusi
*Põhja-Ameerika jalgpalliliit (*North American Football Union*; NAFU) – esindab kolme iseseisvat Põhja-Ameerika riiki: (Kanada, Mehhiko, USA)
*Kesk-Ameerika jalgpalliliit (*Union Centroamericana de Fútbol*; UNCAF) – esindab Kesk-Ameerika seitset riiki: (Belize, Costa Rica, El Salvador, Guatemala, Honduras, Nicaragua, Panama)

## Liikmed

1: Geograafiliselt Põhja-Ameerika osa aga on CFU liige.
2: CONCACAF täisliige aga ei ole FIFA liige.
3: Hollandi Antillide õigusjärglane.
4: Geograafiliselt Lõuna-Ameerikas aga on CONCACAF (CFU) liige.

## Välislingid

*Koduleht
Madridi Atlético

**Madridi Atlético** (ametliku nimega **Club Atlético de Madrid, [[S.A.D.]]**) on Hispaania jalgpalliklubi, mis asutati 26. aprillil 1903 riigi pealinnas Madridis kolme baski rahvusest üliõpilase poolt.

Atlético on tulnud Hispaania meistriks 11 korral. Liiga võitute arvult on Atlético Hispaanias Madridi Reali ja FC Barcelona järel kolmandal kohal. 

Madridi Atlético võitis 2010. ja 2012. aastal Euroopa liiga. 2014. ja 2016. aastal jõudis meeskond UEFA Meistrite Liiga finaali, kuid kaotas mõlemal korral Madridi Realile.

Aastail 1966–2017 mängis meeskond 54 960 pealtvaatajakohaga Vicente Calderóni staadionil. Alates 2017. aastast on klubi kodustaadion olnud Wanda Metropolitano (ametliku nimega Estadio de la Comunidad de Madrid). Staadion on nime saanud Hiina investorite ja Atlético üle-eelmise staadioni järgi. Hiina investorigrupile viidates pandi staadioni üheks nimeks Wanda, Metropolitano oli osaks Atlético legendaarse staadioni (Estadio Metropolitano de Madrid, millel mängiti aastail 1923–1966) nimest.

Madridi Atlético kodustaadionid läbi aegade:

## Praegune meeskond
*Seisuga 1. veebruar 2022*

 

## Saavutused
***[[La Liga]]**
****Võidud** (11): 1939–40, 1940–41, 1949–50, 1950–51, 1965–66, 1969–70, 1972–73, 1976–77, 1995–96, 2013–14, 2020–21
***[[Segunda División]]**
****Võidud** (1): 2001–02
***[[Copa del Rey]]**
****Võidud** (10): 1959–60, 1960–61, 1964–65, 1971–72, 1975–76, 1984–85, 1990–91, 1991–92, 1995–96, 2012–13
***[[Supercopa de España]]**
****Võidud** (2): 1985, 2014
***[[Copa de los Campeones de España]]**
****Võidud** (1): 1940
***[[Copa Presidente FEF]]**
****Võidud** (1): 1941(1947)
***[[Copa Eva Duarte]]**
****Võidud** (1): 1951
***[[Euroopa karikas]]/[[UEFA Meistrite Liiga]]**
**Teised kohad (3): 1973–74, 2013–14, 2015–16
***[[UEFA karikavõitjate karikas]]**
****Võidud** (1): 1961–62
**Teised kohad (2): 1962–63, 1985–86
***[[UEFA Euroopa Liiga]]**
****Võidud** (3): 2009–10, 2011–12, 2017–18
***[[UEFA superkarikas]]**
****Võidud** (3): 2010, 2012, 2018
***[[UEFA Intertoto Cup]]**
****Võidud** (1): 2007
**Teised kohad (1): 2004
***[[Intercontinental Cup]]**
****Võidud** (1): 1974

## Peatreenerid
* ...
*  César Ferrando (2004–2005)
*  Carlos Bianchi (2005–2006)
*  José Murcia (2006)
*  Javier Aguirre (2006–2009)
*  Abel Resino (2009)
*  Quique Sánchez Flores (2009–2011)
*  Gregorio Manzano (2011)
*  Diego Simeone (2011–)

## Viited

## Välislingid

* Koduleht
Sacramento

**Sacramento** on Ameerika Ühendriikide California osariigi pealinn ja Sacramento maakonna halduskeskus. See asub Sacramento jõe ja American Riveri liitumiskohas Central Valley põhjaosas, mis on tuntud Sacramento Valleyna.

Elanike arv on 2020. aasta rahvaloenduse järgi 524 943. Aastal 2010 oli elanikke 466 488. See on elanike arvult osariigi kuues linn ja osariikide pealinnadest üheksandal kohal.

Linna peetakse üleujutustest eriti ohustatuks. USA suurlinnadest on veelgi ohtlikumas seisus üksnes New Orleans.

Sacramento kohale jõudis esimese eurooplasena Hispaania maadeuurija Gabriel Moraga kas 1799 või 1808. Ta oli vaimustuses selle koha ilust ja andis talle nimeks Sacramento sakramendi järgi. Praeguse linna kohale rajas asunduse 1839. aastal Šveitsi immigrant John Sutter. Asula tekkis tema rajatud Sutter's Forti ümber.

California kullapalaviku ajal oli linn tähtis kaubanduslik ja põllumajanduslik keskus ning koormavankrite, postitõldade, jõelaevade, telegraafiliini, Poniekspressi ja esimese mandrivahelise raudtee lõppjaam.

Sacramento sai linnaõigused 27. veebruaril 1850. Aastal 1854 sai Sacramento California osariigi pealinnaks.

Lisaks valitsusteenustele on teised tähtsamad majandusallikad toiduainetööstus ja tervishoiutööstus.

Sacramentos või selle eeslinnades tegutsevad 1947. aastal asutatud California Osariigi Ülikool Sacramentos ja 1908. aastal asutatud California Ülikool Davises.

Sacramento korvpallimeeskond Sacramento Kings mängib liigas NBA.

## Kliima
Sacramentos on vahemereline kliima. Aasta keskmine õhutemperatuur on +16,2 °C. Kõige palavama kuu, juuli keskmine temperatuur on +24,1 °C, kõige külmema kuu, detsembri keskmine temperatuur on +7,7 °C.

Aastas sajab keskmiselt 470 mm sademeid. Need jaotuvad väga ebaühtlaselt. Kõige sajusemad kuud on jaanuar (93 mm) ja veebruar (88 mm), kõige kuivemad juuli (0 mm) ja august (1 mm). Kõige rohkem sajupäevi on jaanuaris (10,3) ja detsembris (9,9), kõige vähem juulis (0) ja augustis (0,3).

Lund sajab linnas harva. Seda juhtus näiteks 7. detsembril 2009 ja enne seda viimati 28. jaanuaril 2002.

1992. aasta veebruaris sadas Sacramentos 16 päeval järjest. Nende päevade jooksul langes 163 mm sademeid. Kuid 20. aprillil 1880 sadas linnas üheainsa päeva jooksul 184 mm vihma.

Aastas paistab päike keskmiselt 3614 tundi. Kõige päikesepaistelisemad kuud on juuli (440 tundi) ja juuni (420 tundi), kõige pimedamad detsember (143 tundi) ja jaanuar (146 tundi). Sacramento on juulis maailma kõige päikesepaistelisem koht: päike särab seal 98% võimalikust ajast.

## Sõpruslinnad
Sacramentol on kaksteist sõpruslinna:

* Ashkelon, Iisrael (2012)
* Petlemm, Palestiina (2009)
* Chişinău, Moldova (1989)
* Hamilton, Uus-Meremaa (1988)
* Jinan, Hiina (1984)
* Liestal, Šveits (1989)

* Manila, Filipiinid (1961)
* Matsuyama, Jaapan (1981)
* Pasay, Filipiinid (2006)
* San Juan de Oriente, Nicaragua (2006)
* Yongsan-gu, Lõuna-Korea (1997)
* Valencia, Hispaania (1990)

## Vaata ka
*California indiaanimuuseum

## Viited

## Välislingid

* Sacramento linna koduleht
Sacramento (täpsustus)

**Sacramento** on sõna hispaania ja portugali keeles, mis tähendab 'sakrament'. See on laialt levinud kohanimi piirkondades, kus neid keeli räägitakse või on ajalooliselt räägitud.

Tõenäoliselt tuntuim neist kohtadest on **[[Sacramento (California)|Sacramento]]** linn Ameerika Ühendriikide California osariigis. Muud linnad ja geograafilised objektid, mis kannavad sama nime, on loetletud allpool.

***[[Sacramento (Colorado)|Sacramento]]** – linn Ameerika Ühendriikide Colorado osariigis
***[[sacramento (Illinois)|Sacramento]]** – linn Ameerika Ühendriikide Illinoisi osariigis
***[[Sacramento (Kentucky)|Sacramento]]** – linn Ameerika Ühendriikide Kentucky osariigis
***[[Sacramento (Nebraska)|Sacramento]]** – linn Ameerika Ühendriikide Nebraska osariigis
***[[Sacramento (New Mexico)|Sacramento]]** – linn Ameerika Ühendriikide New Mexico osariigis
***[[Sacramento (Pennsylvania)|Sacramento]]** – linn Ameerika Ühendriikide Pennsylvania osariigis
***[[Sacramento (Minas Gerais)|Sacramento]]** – linn Brasiilia Minas Geraisi osariigis 
***[[Sacramento (Chihuahua)|Sacramento]]** – linn Mehhiko Chihuahua osariigis 
***[[Sacramento (Coahuila)|Sacramento]]** – linn Mehhiko Coahuila osariigis 
***[[Sacramento (Lissaboni regioon)|Sacramento]]** – linn Portugali Lissaboni regioonis
***[[Sacramento jõgi]]** – pikim jõgi Ameerika Ühendriikide California osariigis
***[[Sacramento maakond]]** – haldusüksus Ameerika Ühendriikide California osariigis
***[[Sacramento org]]** – org Ameerika Ühendriikide California osariigis, moodustab osa California keskorust

*"**[[Sacramento (A Wonderful Town)]]**" (eesti keeles kasutatud pealkirja "Sacramento") on ansambli Middle of the Road 1972. aasta hittsingel.
Itškeeria Tšetšeeni Vabariigi presidentide loend

**Itškeeria Tšetšeeni Vabariigi presidendid** valitsesid *de facto* perioodil 1991–1999 suurt osa Tšetšeenia territooriumist. Viimased presidendivalimised toimusid 27. jaanuaril 1997, hilisemad presidendid on ametisse nimetatud tšetšeenide relvarühmituste nõukogu poolt. 

## Vaata ka
*Tšetšeeni Vabariigi riigipeade loend
*Itškeeria Tšetšeeni Vabariik
*Tšetšeeni Vabariik
Stymphalose linnud

**Stymphalose linnud** olid vanakreeka mütoloogias Arkaadias Stymphalose järvel elavad linnud, kelle tapmine oli Heraklese kuues vägitöö (antiigileksikoni järgi neljas).

Stymphalose linnud surmasid oma sulgede nagu nooltega inimesi ja loomi, kes järvele liginesid. Nad olid Arese lemmikloomad. Nad toitusid tera- ja puuviljast, peamiselt inimeste põldudel ja aedades, paljunesid kiiresti ning viisid sellega kogu ümbruskonna meeleheitele. Nende sõnnik oli samuti mürgine.

Herakles ehmatas linnud lendu. Ehmatamiseks andis Athena talle vasksed löökpillid, mille oli valmistanud Hephaistos. Seejärel lasi Herakles linnud maha.

Mõned neist jäid ellu, ent rändasid Musta mere rannikule ega tulnud enam iial Kreekasse tagasi. Seevastu olevat linnud nad argonaute, kes nende kodusaare lähedalt möödusid. Tollal olid laevade sõudjad ülaltpoolt kaitseta. Phineuse soovitusel varjasid ülejäänud laevamehed sõudjaid kilpidega, lasid linde nooltega ja tekitasid valju müra, et linde peletada. Kokkuvõttes ei suutnud linnud argonautidele suurt kahju tekitada.

## Tähtkujud

Selle loo mälestamiseks lõi Zeus Amburi ja Noole tähtkuju. Nool on sihitud amburi poolt vaadates Kotka tähtkuju poole.

Kui Päike on Amburi tähtkujus, siis tõusevad Lüüra, Kotka ja Luige tähtkuju. Sel ajal algab Kreekas vihmaperiood ning paljud varem kuivad kohad soostuvad. See andis linnunimelistele tähtkujudele halva maine (Lüürat kutsusid vanad kreeklased Raisakulliks), mis võis mõjutada Stymphalose lindude legendi teket.
Maik Rõngelep

**Maik Rõngelep** (sündinud 1974) on eesti rokkmuusik ja lumelaudur. Mängib trumme ansamblis East Trading Wang, on mänginud ka Toe Tagis, Rawonesis, pedigrees ja Switchis.
East Trading Wang

**East Trading Wang** on Eesti *punk-metal*-ansambel, mis tegutseb vaheaegadega alates aastast 1997.

## Koosseis

* Kristjan Pärn (kitarr, vokaal)
* Margus Gustavson (kitarr)
* Margus Laasma (basskitarr)
* Maik Grüner (trummid)

## Ajalugu

East Trading Wang sündis 1997. aastal ansambli Switch baasil. Esialgne tuntus pälviti põhiliselt bändiliikmete lähiringkonnas.  

Aastal 2002 salvestati Taavi Aaviku käe all materjal, mis kaks aastat kestnud tegevuspausi järel albumina "Employees Of The Year" välja anti. Selle albumi tegemise perioodiaega mahub ka Rootsi *rap-metal*-grupeeringu Clawfinger soojendamine klubis Hollywood. 

Bändi teine album "Favela, Yayo, Caipirinha" ilmus aastal 2005.

## Diskograafia
* The Return Of The Robot (Orienteerumisklubi Loll Mäger, 1999, VIDEO)
* True "Live" Evil (Loll Mäger, 2001, VIDEO)
* Laibalapsed 2 (Loll Mäger, 2004, VIDEO)
* Employees Of The Year (Hyper Records, 2004, CD )
* Valeühendus (singel) (Nailboard Records, 2005, CD )
* Favela, Yayo, Caipirinha. (Nailboard records, 2005, CD )
Bartosz Bosacki

**Bartosz Bosacki** (sündinud 20. detsembril 1975 Poznańis) on Poola endine jalgpallur. Ta mängis Poola jalgpallikoondises poolkaitsjana. 

## Klubikarjäär

Bosacki debüteeris Poznańi Lechis 1995. aasta aprillis. 1998 läks ta üle Wronki Amicasse. 2004–2006 mängis ta 1. FC Nürnbergis, pärast seda jälle Lechis.

Ta on Poola karikavõistlused võitnud viis korda: 1998–2000, 2004 ja 2009. 2009 võitis ta ka Poola superkarika. Meistriks ta tulnud ei ole, parim tulemus on 2009 saadud pronksmedal.

## Koondisekarjäär

Poola koondise peatreener Paweł Janas valis Bosacki meeskonda 2006. aasta maailmameistrivõistlustel Saksamaal, kui FK Moskvas mängiv Damian Gorawski ei saanud meeskonnaga liituda, sest arstid avastasid tal süveneva astma.

Bosacki debüteeris Poola rahvuskoondises 10. veebruaril 2002, kui mängiti Fääri saarte meeskonnaga. Ta on 27. märtsi 2010 seisuga mänginud koondises 20 korda ja löönud 2 väravat. Mõlemad väravad lõi ta 2006. aasta MM-i alagrupi viimases mängus Costa Rica meeskonnaga. Mäng lõppes 2:1 Poola kasuks ja Bosacki tunnistati kohtumise parimaks mängijaks. Rohkem väravaid Poola koondis MM-il ei löönudki ning langes 1 võidu ja 2 kaotusega alagrupist välja.

## Isiklikku

Bartosz Bosacki on 189 cm pikk.

## Välislingid

*Bartosz Bosacki (90minut.pl)
Õendus

**Õendus** on tervishoiu valdkonda kuuluv iseseisev kutseala ja teadusharu (õendusteadus), mille ülesandeks on aidata inimest, nii haiget kui ka tervet, tema tervise kaitsmisel ja taastamisel ning haiguste preventsioonil. Tugineb meeskonnatööle.

## WHO 5 taset
* Tervise edendamine ja säilitamine
* Haiguste ennetamine
* Varajaste sümptomite avastamine
* Rehabilitatsioon
* Reparatiivne õendus

## Ajalugu

Keskajal tekkisid õenduse põhialused. Hooldus oli meditsiinist eraldi. Tol ajal hoolitseti haigete eest kloostrites.

Tänapäevase õenduse sünniks loetakse 1820. aastat. Esimese tänapäeva meditsiiniõdede kooli ja instituudi asutas 1860. aastal Florence Nightingale.

Eestis on termin "õendus" kasutusel aastast 1996.

## Õenduse teoreetikud ja teooriad
* Florence Nightingale – esimene õendusteoreetik
* Virginia Henderson – õenduse definitsioon
* Hildegard E. Peplau – õe ja patsiendi vaheline suhe õendusprotsessis, suhtlemisteooria
* Dorothea Orem – enesehooldusteooria õenduses
* Marta Rogers – inimene kui ühtne tervik
* Callista Roy – adaptatsiooniteooria
* Nancy Roper – inimese elamise mudel (Roperi-Logani-Tierney õendusmudel)

## [[Õendusharidus]] Eestis
* Tartu Tervishoiu Kõrgkool – põhiõpe, täiendõpe, magistriõpe
* Tallinna Tervishoiu Kõrgkool – põhiõpe, täiendõpe, magistriõpe
* Tartu Ülikooli arstiteaduskonna õendusteaduse osakond – magistriõpe; osakonda on juhatanud Ilme Aro ja Kristi Toode.

Tänapäeval toimub Eestis õdede koolitus vastavalt Euroopa Liidu programmidele ja normidele. Eestis on võimalik saada magistrikraad õenduses ning 2005. aastast spetsialiseeruda ehk saada õde-spetsialistiks. Õed, kes on saanud hariduse vanade programmide järgi, võivad saada täiendkoolitust ja omandada õendusliku kõrghariduse.

Õppides  õendust Tartu või Tallinna Tervishoiu kõrgkoolis saab koolilõpetanu bakalaureusekraadi. Antud õppekava vastab EU direktiividele ning seetõttu on võimalik bakalaureuse kraadi saanud õel töötada ka väljaspool Eestit.

Õe põhiõppe järgselt on võimalus saada eriõeks. Selleks tuleb astuda magistriõppesse, kus on võimalus valida 4 eriala vahel: terviseõendus, kliiniline õendus, intensiivõendus ja vaimse tervise õendus. Tartu Ülikoolis on võimalik edasi õppida ka õendusjuhiks.

## Õdede tegevus Eestis
Õenduse kutseala arendamisega tegeleb Eesti Õdede Liit.

## Vaata ka
*Humaansus

## Viited
Kivi veereb

**"Kivi veereb"** on ansambli Ruja album. See salvestati ning ilmus LP-na 1987. aastal plaadifirma Melodija väljaandel katalooginumbriga C60-26417-005.

Albumil on silmatorkav ümbris, mille tõttu ta on välismaa kollektsionääride seas hinnatud.

Laulu "Valgusemaastikud" hilisematel kogumikel ei ole.

9. aprillil 2005 oli eetris seda albumit tutvustav Margus Kiisi saade Klassikaraadio saatesarjast "Ideaalmaailmad". Lugusid kommenteeris Igor Garšnek. Saadet korrati 20. augustil 2006.

## Esitajad
*Urmas Alender (laul)
*Indrek Patte (laul)
*Jaanus Nõgisto (kitarrid, klaver, taustalaul, löökriistad)
*Igor Garšnek (klahvpillid, trummid)
*Vladislav Petšnikov alias S P Gulliver (basskitarr, taustavokaal, löökriistad)
*Rein Joasoo (trummid)
*Arvo Urb (trummid)

## Laulud
### A-pool
#"Veerev kivi" (muusika Jaanus Nõgisto; sõnad Vladislav Koržets; kestus 5.46)
#"Murtud lilled" (Igor Garšnek; Hando Runnel; 3.31)
#"Lootuse laul" (S P Gulliver; Urmas Alender; 4.34)
#"Kahe näoga Janus" (Garšnek; Alender; 3.07)
#"Isamaa pale" (Garšnek; Runnel; 2.06)

### B-pool
#"Meeste laul" (Nõgisto; 3.40)
#"Pime sõda" (Garšnek; Alender; 2.56)
#"Oled sa järv" (Garšnek; Alender; 4.28)
#"Ahtumine" (Nõgisto; Doris Kareva, Alender, Artur Alliksaar; 3.32)
#"Valgusemaastikud" (Nõgisto; Kareva; 2.17)

## Välislingid
*
*Albumiümbris
Antiigileksikon

**"Antiigileksikon"** on 1983. aastal kirjastuses Valgus ilmunud entsüklopeediline teatmeteos, mis käsitleb antiikaega. Eesti keeles on see ilmunud nii kahe- kui ka üheköitelisena (vastavalt 1983 ja 1985).

"Antiigileksikon" on tõlgitud saksa keelest. Originaal ilmus 1979. aastal Leipzigis ("Lexikon der Antike", VEB Bibliographisches Institut). Saksakeelne esmatrükk anti välja 1971, 10. trükk 1990. Venekeelne tõlge 9. trüki alusel (1987) ilmus 1989, 2. trükk 1992, 3. trükk 1993 (kõik Moskva kirjastuses Progress).

Eesti keelde tõlkisid "Antiigileksikoni"u Lalla Gross, Marje Jõeste, Astrid Kurismaa, Anne Lill, Jüri Maadla, Tiiu Mikenberg, Maila Nemsitsveridze, Kaja Noodla, Mari-Ann Palm, Lembit Roots, Epp Tamm, Enn Tarvel, Helme Tõevere, Koidu Uustalu ja Rutt Veskimeister. Ladinakeelsed tekstinäited on tõlkinud Jaan Unt. Tõlke eritoimetaja oli Richard Kleis.

"Antiigileksikon" annab antiikajast objektiivse ülevaate, pöörates siiski rohkem tähelepanu Saksamaa tähtsusele antiikkultuuri uurimisel ja säilitamisel. Mainitud on saksa kunstnikke, keda on antiikkultuur inspireerinud, ja saksa muuseume, kus asuvad muistised, ent vähemalt sama olulised mittesaksa kunstnikud ja muuseumid on sageli mainimata jäetud.

Tõlget on täiendatud artiklite lõpus eestikeelse kirjanduse loeteluga ja viidetega antiikautorite tõlkeile eesti keelde; kohati on mainitud ka eesti kunstnikke, kes on mingit teemat käsitlenud.

Eesti tõlke kaheköitelise väljaande kujundas Ants Säde, üheköitelise Heiki Puzanov.
101

**101. aasta**

Sajandid: 1. sajand - **[[2. sajand]]** - 3. sajand

Aastakümned: 50. aastad 60. aastad 70. aastad 80. aastad 90. aastad - **[[100. aastad]]** -  110. aastad 120. aastad 130. aastad 140. aastad 150. aastad

Aastad: 96 97 98 99 100 - **101** - 102 103 104 105 106
----

## Sündmused

* Tapae lahing Daakias

## Sündinud

* Herodes Atticus, kreeka retoorik

## Surnud

* ...